hu en de es hu hu hu hu hu hu en hu hu hu hu hu en hu hu hu hu fr hu hu hu hu hu hu hu hu hu hu hu hu hu en en hu hu hu hu hu hu hu en hu
Szülinapi ajándék:relaxáló jóga videó | Bambusz Lélek Jóga
+36 70 676 92 75bamboosoulyoga@gmail.com
Mondj igent az életre, mondj igent a jógára!
Mi is az a jóga?
SZÜLETÉSNAPI AJÁNDÉK – TŐLED NEKEM
29 október 20162018-04-05Király HelgaLeave a comment
A Bambusz Lélek Jóga a napokban ünnepelte az első születésnapját és a lelkemben máris egy életreszóló fejezetté nőtte ki magát. Pedig ha tudnátok, hogy egyáltalán nem ennek indult. Sőt, valójában (nemlétező) “véletlenek” sorozata vezett oda, hogy a 3 évvel korábban megszerzett jógaoktatói végzettségemmel végre elkezdjek oktatni (pedig nagyon igyekeztem kibújni a feladat alól). De még ekkor is jobbára csak kedvtelésből. Majd egy dacos estén végre leesett a tantusz és fordult a kocka. Akkor és ott, egy istenhátamögötti kis spanyol faluban, a hintaágyban ülve megszületett a Bambusz Lélek Jóga. De ez egy hosszú történet, talán majd egyszer erre is sort kerítünk… 🙂
Most azonban fontosabb dolgunk van.
Végre eljött a várva várt nap, az a mérföldkő, ami egy új fejezetet nyit a Bambusz Lélek Jóga történetében.
Hosszas előkészületek után örömmel jelenthetem be, hogy elkészült az ELSŐ videóm, melyet nagy szeretettel osztok meg veletek. Lehet, hogy nem tökéletes, de az első mindig különleges!
Az elsőt mindig szeretem, mindenből. Az első szerelem, az első tengerparti nyaralás, az első munkahely, és az első jóga óra… Mert az első alkalom mindig emlékezetes marad, akárhogy is sikerül.
Lefelé néző kutya, azaz a fejjel lefelé V póz.
Ez a rövid videó egyszerű gyakorlatok áramlássá fűzött sorozata, amely tökéletesen ellazít egy hosszú, fárasztó munkanap után. Természetesen végezheted a nap bármely szakában, amikor egy kis feszültségoldásra van szükséged. Gyengéden átmozgatja a vállövet és a csípőt, valamint a légzőgyakorlatok segítenek megnyugtatni az elmét is.
FONTOS, hogy a legjobb felhasználói élmény érdekében lehetőleg külső hangszórón keresztül hallgasd, hogy átérezd a kellemes, mélyen duruzsoló relaxáló zenét, ami mesés hangulatot kölcsönöz a videónak és a gyakorlásodnak is. 🙂
Mindez nem jöhetett volna létre nélkületek! A sok támogatás és bátorítás, amit tőletek kaptam és kapok, a kitartás és lelkesedés, amivel órára jártok, mind-mind beépült ebbe a mérföldkőbe. És a Bambusz Lélek Jóga ebből építkezik tovább – veletek és értetek.
Ezzel a videóval szeretném megköszönni, hogy az elmúlt egy évben velem együtt jógáztatok és kívánom, hogy még sok örömteli percet okozzunk egymásnak! 🙂
Külön köszönet az együttműködésért a türelmes operatőrnek!
Csatlakozz hozzám Facebookon, hogy a jövőben is elsőként értesülj az újdonságokról!
Share on FacebookShare on TwitterShare on Google+
bambusz lélek jógaélet, ELSŐ, inspiráció, lazítás, mérföldkő, relax, videó
ŐSZI ÁTVÁLTOZÁS A BAMBUSZ LÉLEK MOZGÁS MŰHELYBEN
BŰNTUDAT HELYETT JÓGÁZZ! Az újévi fogadalmak margójára…
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöljük.
Time limit is exhausted. Please reload CAPTCHA.  −  öt  =  4
© 2022 Bambusz Lélek Jóga